D Sayed a yetthegin ḥaǧ Busaɛd Umusa I yinig,yefka-as tayuga n yiṣebaḍen n uglim azeggaɣ,yerna-as lemḍella n walim daxel-is taduṭ akked tesbiḥ,yerra-as arekti n ttemmar akked tacemuxt n yifki telɣemt,uqbel ad tiɛawen ad yali ɣer tarikt,iḥemẓit ger ifassen-is d lamara lfireq.Teḍfer Ɛyuna s lbaɛd amek msefraqen yemdukal ur tecrek tutlayt,tbedd mebla aḥarrek,ur tselwaḥ ara s ufus-is almi yeṭṭef lḥaǧ Busaɛd Umusa amkan-is di tlemmast n ujaṛṛiḍ yebdan abrid-is.